Tørdal kirke

Tørdal kirke er en korskirke fra 1809 i grenda Bø i bygda Tørdal i Drangedal kommune, Vestfold og Telemark fylke.

Det har vært kirke på stedet siden middelalderen. En stavkirke ble avløyst av en tømmerkirke i 1748, og denne varte så vidt til etter århundreskiftet, da den var for liten og i dårlig stand.

Tørdal kirke ble oppført av byggmester Kittil Johnsen. Kirken fikk nytt tårn ved en større istandsetting i 1910. Av ytre form ligner kirken nokså mye på hovedkirken i Prestestranda. Interiøret ble fargerestaurert til jubileet i 1959 etter planer av Finn Krafft. Kirken har prekestolalter, hvilket er relativt typisk for den tiden da den ble bygget. I dag brukes en prekestol fra 1883.

Litteratur

Referanser

Eksterne lenker 
 
 

Kirker i Drangedal
Kirker i Bamble prosti
Kulturminner i Drangedal
Religiøse byggverk fra 1809
1809 i Norge
Korskirker i Norge
Kirker med prekestolalter